**Hanke eesmärk on leida Hoolekandeteenustele raamlepinguga disainipartner.**

**Kirjeldus**

Otsime pikaajaliseks partneriks kujunduse ja disainiga tegelevat ettevõtet. Sõlmime ettevõttega raamlepingu, mis kehtib kuni piirsumma täitumiseni (10 000 või 30 000?)

Partneri ülesanded

* kuulutuste ja infomaterjalide kujundamine (veeb, sotsiaalmeedia, paberkandja, välireklaam);
* äriplaanide ja dokumentide kujundamine, näiteks arvandmete visualiseerimine kergesti arusaadavaks;
* ettevõtte-sisese uudiskirja uuendamine;
* visuaalse identiteedi pisiparanduste tegemine;
* muud visuaalset kujundust vajavad ülesanded, näiteks piktogrammide koostamine psüühilise erivajadusega inimestele.

Oleme avatud innovatiivsetele ideedele - teretulnud on tavapärasest erinevad, ootamatud ja kaasakiskuvad lahendused, mis aitaks sõnumeid lihtsalt edasi anda.

**Hanke etapid**

Hange toimub kolmes etapis: kvalifitseerumine, kolme parima valimine ja proovitööde hindamine.

**I Kvalifitseerumine**

Kvalifitseerumiseks peab pakkuja esitama:

* Portfoolio
* Meeskonna CV-d

Kvalifitseerimistingimused:

* Pakkuja on viimase kolme aasta jooksul teinud digitaalseid lahendusi sotsiaalmeedias ja veebilehtedel.
* Pakkuja on viimase kolme aasta jooksul teinud paberkandjal disainilahendusi – kuulutused, infomaterjalid.
* Pakkuja on viimase kolme aasta jooksul teinud visuaalseid lahendusi, mis näitlikustavad keerulisi teemasid või andmeid.
* Pakkuja meeskonnas on vähemalt kaks liiget, kellel on kogemused ülaltoodud teemadega.
* Pakkuja on esitanud kinnituskirja RHS § 95 kohta, et puuduvad alused tema kõrvaldamiseks hankest.
* Pakkumus on esitatud õigeaegselt, enne 14. juunil kell 16.00

Kvalifitseerumistinigimustele vastavust kontrollib hanke korraldaja Katrin Pärgmäe esitatud portfooliote ja meeskonna CVde põhjal.

**II Kolme parima valimine**

Kolme parima valikul osalemiseks peab pakkuja esitama:

* Portfoolio
* Tööde tunnihind

Kvalifitseerunud pakkumustest valib hankekomisjon portfooliote põhjal kolm parimat väärtuspunktide(*merit point*) süsteemi kasutades.

Hindamiskriteeriumid:

* Pakkuja on varasemates töödes üles näidanud sotsiaalset tundlikust ja empaatiat (25%).
* Kasutatud on erinevaid lahendusi, mis on julged ja uuenduslikud (25%).
* Lahendused on praktikas lihtsalt kasutatavad ja jõuavad sihtgrupini (25%).
* Pakkumuses esitatud tunnihind (25%) .

**III Proovitööde hindamine**

Proovitöö eesmärk on testida pakkuja ja hankija omavahelist koostööd ning pakkuja oskust lahendada ülesandeid tulenevalt Hoolekandeteenuste valdkonnast ja visuaalsest identiteedist.

Proovitöö hindamiseks peab pakkuja esitama:

* Proovitöö
* Proovitöö hind

Proovitöö hindamiskriteeriumid:

* Pakkumuses esitatud tunnihind 20%
* Proovitöö hind 20%
* Loovlahendus 60%.

Kolme parima ja proovitööde hindamisel osaleb hankekomisjon koosseisus Katrin Pärgmäe, Ave Lillemäe, Katriin Tiik ja Maarjo Mändmaa.